The Missing inggih punika  filem sandhiwara thriller saking Amérikah Sarékat ingkang dipundamel ing taun 2003. Filem punika dipunsutradarani Ron Howard, dhedhasar skénario anggitanipun Ken Kaufman, dipunangkat saking novèl pakaryanipun Thomas Eidson ingkang dipunbabar taun 1996 sesirah The Last Ride. Para juru paraga ingkang dadi paraga ing filem punika antawisipun Tommy Lee Jones, Cate Blanchett, Evan Rachel Wood, Jenna Boyd, Aaron Eckhart, lanVal Kilmer. Filem punika nggambaraken wekdal kawuri taun 1885 ing New Mexico Territory kanthi wicantenan ngagem basa Apache déning para paraga, ingkang sadèrèngipun sampun gladhèn bebasan. Revolution Studios, Imagine Entertainment, lan Daniel Ostroff Productions minangka pandamel filem punika masrahaken dhumateng Columbia Pictures minangka juru dum.

Ingkang maragani 
 Tommy Lee Jones-Samuel Jones/Chaa-duu-ba-its-iidan
 Cate Blanchett-Magdalena "Maggie" Gilkeson
 Evan Rachel Wood-Lilly Gilkeson
 Jenna Boyd-Dot Gilkeson
 Aaron Eckhart-Brake Baldwin
 Val Kilmer-Lt. Jim Ducharme
 Sergio Calderón-Emiliano
 Eric Schweig-Pesh-Chidin/El Brujo
 Elisabeth Moss-Anne
 Steve Reevis-Two Stone
 Jay Tavare-Kayitah
 Simon R. Baker-Honesco
 Deryle J. Lujan-Naazhaao
 David Midthunder-Happy Jim
 Clint Howard-Sheriff Purdy
 Ray McKinnon-Russell J. Wittick
 Max Perlich-Issac Edgerly

Latar wingking 
Filem punika cekap nampi pangalembana, ketawis saking 58% pamirsa ngremi, kados ingkang kacathet déning Rotten Tomatoes. Filem The Missing saged dipuntampi déning para wargi asli Amérikah Sarékat, awit saking medalipun wicantenan ingkang ngagem basa Apache kanthi prayogi. Juru paraga kados ta Tommy Lee Jones, Jay Tavare, Simon R. Baker, lan sanèsipun sampun gladhèn basa dhialèk sadèrèngipun pandamelan filem. Tavare ingkang kacathet minangka salah satunggalipun antawisipun 300 tiyang ingkang taksih saged ngendikan kanthi dhialèk Chiricahua, salajengipun dipunsuwun mbiyantu filem punika. The Missing kasil ngempalaken arta dumugi $27 yuta saking saklebetipun nagari, lan $11.4 yuta saking manca nagari, kanthi gunggung ngancik $38.4 yuta.

Rujukan

Pranala njawi 
 
 
 
 
 
 

Filem 2003
Filem drama
Artikel Wiki Mrebawani II kalamangsa 1